stanford-oval/wikipedia huggingface dataset:
החברה לחקר המקרא בישראל
הערות שוליים

↑  להגברת השפעתו של התנ"ך, דבר, 28 במרץ 1952
תפקידי החברה לחקר המקרא, דבר, 22 בינואר 1953
↑  נפתח הכינוס הראשון של החברה לחקר המקרא, דבר, 1 באפריל 1952
↑  אושרה התוכנית להקמת בית התנ"ך העולמי בירושלים, באתר מעריב, ‏20 במרץ 1972
↑  תנ"כי פתוח - סדרת שיעורים מפי טובי המרצים | הפקולטה למדעי היהדות | אוניברסיטת בר-אילן, באתר jewish-faculty.biu.ac.il (ארכיון)(הקישור אינו פעיל, 20.8.2021)
↑  אוניברסיטת בר אילן, החברה לחקר המקרא העניקה מלגות לסטודנטים, ‏8 ביוני 2017
↑  סטודנטים ו/או תלמידי תיכון המעוניינים בקבלת מלגה יכולים לפנות לחברה דרך האתר בכתובת https://www.hamikra.org/donations
↑  בהשתתפות הרב הראשי לישראל: נחנכה שדולת התנ"ך בכנסת, באתר מעריב אונליין, 12 באוגוסט 2020
| --- | --- |
בקרת זהויות :  NLI: 987007256844005171  LCCN: n81096050  VIAF: 137345343   WorldCat (עם VIAF): 137345343
ה'תשכ"ג

ה'תשכ"ג (5,723) ובקיצור תשכ"ג – היא שנה עברית  אשר החלה ביום א' בתשרי, אור ל-29 בספטמבר 1962, והסתיימה ביום כ"ט באלול, 18 בספטמבר 1963.
המולד של תשרי חל ביום השבת, 10 שעות ו-200 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה רביעית לשמיטה, ושנת 4 במחזור העיבור ה-302. תקופת ניסן שבשנה זו היא תחילת שנת 11 (סימנה יאיבא) במחזור השמש ה-205.
שנה זו היא שנת 1,894 לחורבן הבית, ושנת 2,274 לשטרות.
מדינת ישראל חגגה ביום העצמאות ה'תשכ"ג 15 שנות עצמאות.
אירועים

י"ז בתשרי - מתחיל משבר הטילים בקובה, נמשך 13 ימים
ל' בתשרי - משבר הטילים בקובה מסתיים בשלום
כ"ח בשבט - ניתן פסק הדין בבג"ץ פונק שלזינגר, שקבע כי על פקיד הרישום במשרד הפנים לרשום נישואים אזרחיים שנערכו בחו"ל
ז' בניסן - איסר הראל מתפטר מתפקידו כ"ממונה על שרותי הביטחון" שכלל פיקוד על המוסד ואחריות על השב"כ
כ"ז באייר - זלמן שזר מתמנה לנשיא מדינת ישראל
כ"ד בסיוון - דוד בן-גוריון מתפטר מראשות הממשלה
נולדו

כ"ט בכסלו - אלי ישי, יו"ר מפלגת ש"ס, סגן ראש הממשלה ושר התמ"ת
כ"ד בטבת - ישי לוי, זמר ישראלי
כ"ח בטבת - מיכאל גורלובסקי, חבר הכנסת מטעם הליכוד
ט' בסיוון - ארקדי דוכין, מוזיקאי ישראלי, סולן להקת החברים של נטאשה
ה' באלול - אבי רן, שוער כדורגל ישראלי (נהרג ה'תשמ"ח)
כ"ט באלול - אורי פינק, קומיקסאי ישראלי
נפטרו

כ"ו בכסלו - הרב משולם ראטה, רב, דיין ופוסק הלכה, מחבר הספר "קול מבשר".
כ"ט בניסן - יצחק בן-צבי, נשיאה השני של מדינת ישראל (נולד ה'תרמ"ה)
ט"ז בסיוון - חיים בוגר (בוגרשוב), פעיל ציוני, מייסד הגימנסיה העברית הרצליה וחבר הכנסת מטעם הציונים הכלליים
פרסי ישראל

מקבלי  פרס ישראל לשנת תשכ"ג הם:
הרב מנחם מנדל כשר - ספרות תורנית
נתן רוטנשטרייך - מדעי הרוח
אליעזר שטיינמן - ספרות יפה
אברהם פאהן - מדעי החיים
מרדכי ארדון - ציור
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
המכונאי 2: התחיה

| --- | --- |

 בימוי:  דניאל גסקל
 תסריט:  פיליפ שלבי וטוני מושר
 עריכה:  Ueli Christen 
 שחקנים ראשיים:  ג'ייסון סטיית'האם   ג'סיקה אלבה   טומי לי ג'ונס   מישל יאו
 מוזיקה:  מארק אישאם
 צילום:  דניאל גוטשלק 
 מדינה:  ארצות הברית ארצות הברית   תאילנד תאילנד   ברזיל ברזיל   אוסטרליה אוסטרליה   בולגריה בולגריה
 חברה מפיצה:  Summit Entertainment 
 שיטת הפצה:  וידאו על פי דרישה 
 הקרנת בכורה:  22 באוגוסט 2016 (הוליווד)
 משך הקרנה:  98 דקות
 שפת הסרט:  אנגלית
 סוגה:  מותחן, אקשן
 תקציב:  40 מיליון דולר
 הכנסות:  125.7 מיליון דולר
 הכנסות באתר מוג'ו:   mechanic2
 סרט קודם:  המכונאי (2011)
 דף הסרט ב־IMDb
 
המכונאי 2: התחיה (באנגלית: Mechanic: Resurrection) הוא סרט קולנוע מסוג מותחן-אקשן מ-2016 בבימויו של דניס גנסל. הסרט נכתב בידי פיליפ שלבי וטוני מושר על פי סיפור של שלבי ובריאן פיטמן. זהו סרט ההמשך לסרט המכונאי מ-2011, שהיה גרסה מחודשת של הסרט המכונאי בעל אותו השם מ-1972. בסרט מככבים ג'ייסון סטיית'האם, ג'סיקה אלבה, טומי לי ג'ונס ומישל יאו.
הסרט הוצג בבכורה בהוליווד ב-22 באוגוסט 2016 ויצא לאקרנים בארצות הברית ב-26 באוגוסט 2016. הוא קיבל ביקורות שליליות וגרס Grossed דולר אמריקני ברחבי העולם.
שחקנים

ג'ייסון סטיית'האם - ארתור בישופ
ג'סיקה אלבה - ג'ינה תורן
טומי לי ג'ונס - מקס אדמס
מישל יאו - מיי
סם הייזלדין - קריין
טובי אדינגטון - אדריאן קוק
הפקה

ב-4 בפברואר 2015, השחקנית נטלי ברן הייתה האחרונה שלוהקה לצוות השחקנים של הסרט.
הפקה > אתרי צילום

הצילומים החלו ב-4 בנובמבר 2014 בבנגקוק (תאילנד). חלק מעלילות הסרט צולמו גם בבוזלודז'ה (בולגריה), ג'ורג' טאון (מלזיה), הר הסוכר (ברזיל) ומפרץ ג'קסון (אוסטרליה).
הערות שוליים

↑  Here's why 'The Mechanic' was resurrected for a sequel, באתר USA Today‏, 23 באוגוסט 2016
↑  Mechanic: Resurrection, באתר Box Office Mojo
↑  ‘Expendables 3’ Actress Natalie Burn Joins Jason Statham in ‘Mechanic: Resurrection’
↑  AFM: Jason Statham’s ‘Mechanic: Resurrection’ Set for Jan. 22, 2016
ה'תשכ"ו

ה'תשכ"ו (5,726) ובקיצור תשכ"ו – היא שנה עברית  אשר החלה ביום א' בתשרי, אור ל-27 בספטמבר 1965, והסתיימה ביום כ"ט באלול, 14 בספטמבר 1966.
המולד של תשרי חל ביום ראשון, שעה אחת ו-381 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנת שמיטה, ושנת 7 במחזור העיבור ה-302. תקופת ניסן שבשנה זו היא תחילת שנת 14 (סימנה ידלוז) במחזור השמש ה-205.
שנה זו היא שנת 1,897 לחורבן הבית, ושנת 2,277 לשטרות.
מדינת ישראל חגגה ביום העצמאות ה'תשכ"ו 18 שנות עצמאות.
אירועים

ד' בחשוון – הוענק פרס נובל לספרות לסופר שמואל יוסף עגנון
ז' בחשוון – המערך (הראשון) בראשות לוי אשכול זוכה בבחירות לכנסת השישית
כ"ו בחשוון – נחנך נמל אשדוד, הנמל המודרני השני בישראל
כ' בטבת – לוי אשכול מציג את ממשלתו השלישית (השלוש עשרה במנין הממשלות) בפני הכנסת
כ"ז בטבת – אינדירה גנדי נבחרת לראש ממשלת הודו
ח' באדר – אייבי נתן יוצא במטוס פרטי למצרים ונוחת בפורט סעיד. הוא מגורש כעבור יממה
ג' בניסן – תחילת השידורים של הטלוויזיה החינוכית
כ"ט באב – מטוס מיג-21 עיראקי נוחת בבסיס חצור של חיל האוויר הישראלי במסגרת מבצע יהלום
י"ד באלול – חנוכת משכן הכנסת בקריית הממשלה שבגבעת רם בירושלים.
נולדו

ו' בתשרי – דוד ד'אור, זמר ישראלי
כ"ה בכסלו – מוסי רז, חבר הכנסת מטעם מרצ
ג' בטבת – הרב זמיר כהן, יו"ר ארגון הידברות
ד' בטבת – אמיר בן-דוד, עיתונאי, תסריטאי ומוזיקאי ישראלי
י"ג בטבת – ישראל מימון, מזכיר הממשלה לשעבר
י"ב באדר – עדי גורדון, כדורסלן ישראל
י"ז בניסן – צביקה הדר, שחקן ומנחה ישראלי
ו' בסיוון – ניר קלינגר, שחקן כדורגל לשעבר וכיום מאמן כדורגל ישראלי
כ"ה באב – דניאל יאמר, איש עסקים יהודי-גרמני
נפטרו

י"ט בתשרי – אברהם הלוי פרנקל, מתמטיקאי ישראלי (נולד ה'תרנ"א)
ה' בטבת – אברהם שפירא, ראש השומרים בפתח תקווה
כ' באדר – ויקטור בראונר, צייר יהודי-רומני (נולד ב-ה'תרס"ד)
י"א באייר – ישראל בר, מרגל ישראלי
ז' באלול – משה קוסביצקי, מגדולי החזנים בדורנו
פרסי ישראל

מקבלי פרס ישראל לשנת תשכ"ו הם:
שלמה מורג – מדעי היהדות
הרב יצחק אריאלי – ספרות תורנית
יעקב פולוצקי – מדעי הרוח
משה רודולף בלוך – מדעי החיים
אל מנספלד – אדריכלות
דורה גד – אדריכלות
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'תשכ"א

ה'תשכ"א (5,721) ובקיצור תשכ"א – היא שנה עברית  אשר החלה ביום א' בתשרי, אור ל-22 בספטמבר 1960, והסתיימה ביום כ"ט באלול, 10 בספטמבר 1961.
המולד של תשרי חל ביום רביעי, 3 שעות ו-895 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שנייה לשמיטה, ושנת 2 במחזור העיבור ה-302. תקופת ניסן שבשנה זו היא תחילת שנת 9 (סימנה טלזא) במחזור השמש ה-205.
שנה זו היא שנת 1,892 לחורבן הבית, ושנת 2,272 לשטרות.
מדינת ישראל חגגה ביום העצמאות ה'תשכ"א 13 שנות עצמאות.
אירועים

ו' בטבת - "ועדת השבעה" מגישה את מסקנותיה בעניין העסק הביש
כ"ג בטבת - הספינה "אגוז" (פיסצ'ס) טבעה בהפלגתה ה-13 כשעל סיפונה 44 עולים שיצאו בחשאי ממרוקו לישראל
י"ב בשבט - נוסד תיאטרון חיפה
י"ד בשבט - דוד בן-גוריון מתפטר מראשות הממשלה לאחר שלא קיבל את המלצת ועדת השבעה שחקרה את "העסק הביש"
כ"ח בשבט - גילוי היסוד הכימי לורנציום
י"ג בניסן - ישראל בר נעצר בעוון ריגול על מדינת ישראל לטובת ברית המועצות
כ"ה בניסן - משפט אייכמן נפתח בירושלים
כ"א בתמוז - ישראל משגרת את שביט 2, רקטה דו שלבית למחקר מטאורולוגי, שהגיעה לגובה 80 ק"מ
ג' באלול - הבחירות לכנסת החמישית, בהן זוכה מפא"י בראשות דוד בן-גוריון
נולדו

א' בתשרי - יצחק הרצוג נשיא המדינה ה-11 ויושב ראש הסוכנות היהודית לשעבר
כ"ט בחשוון - משה כחלון חבר הכנסת מטעם הליכוד
ו' בטבת - טלב א-סאנע, חבר הכנסת מטעם מד"ע ורע"מ
כ"א בשבט - שלמה בניזרי, שר וחבר הכנסת מטעם ש"ס
ו' באדר - הרב יצחק אייזיק לנדא, רב העיר בני ברק וראש מערכת הכשר הרב לנדא
כ"ט באייר - מיכל הרצוג, רעיית נשיא המדינה האחד עשר, יצחק הרצוג
י"ד בתמוז - הרב אליעזר מלמד, רב היישוב הר ברכה, ראש ישיבת הר ברכה, מחבר סדרת ספרי ההלכה פניני הלכה ועוד ספרים
נפטרו

כ"א בכסלו - הרב צבי פסח פרנק, רבה של ירושלים בימי המנדט הבריטי
ה' בטבת - הרב אברהם יעקב פרידמן (השני), האדמו"ר מסדיגורה בעל ה'אביר יעקב.
ט"ו בסיוון - בנימין מינץ, שר וחבר הכנסת מטעם פועלי אגודת ישראל (נולד בה'תרס"ד)
י"ב בניסן - הרב יוסף שמן, מגדולי רבני תימן בדור האחרון, הרב הראשון של היישוב תעוז, והרב הספרדי הראשון של העיר הרצליה.
פרסי ישראל

מקבלי פרסי ישראל לשנת תשכ"א הם:
שלמה גורן - ספרות תורנית
יחזקאל קוטשר - מדעי הרוח
יהודה בורלא - ספרות יפה
אהרן קציר - מדעי החיים
אורה קדם - מדעי החיים
יעקב ואן דר הודן - חקלאות
מנחם אבידום - מוזיקה
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ה'תשכ"ט

ה'תשכ"ט (5,729) ובקיצור תשכ"ט – היא שנה עברית  אשר החלה ביום א' בתשרי, אור ל-23 בספטמבר 1968, והסתיימה ביום כ"ט באלול, 12 בספטמבר 1969.
המולד של תשרי חל ביום ראשון, 16 שעות ו-562 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שלישית לשמיטה, ושנת 10 במחזור העיבור ה-302. תקופת ניסן שבשנה זו היא תחילת שנת 17 (סימנה יזלגא) במחזור השמש ה-205.
שנה זו היא שנת 1,900 לחורבן הבית, ושנת 2,280 לשטרות.
מדינת ישראל חגגה ביום העצמאות ה'תשכ"ט 21 שנות עצמאות.
אירועים

ש"י עגנון מוציא את הרומן סיפור פשוט
ה' בחשוון – קברו של רבי אברהם מתתיהו פרידמן משטפנשט מועתק לבית הקברות נחלת יצחק שבגבעתיים
י"ד בכסלו – השתלת לב ראשונה בישראל
ל' בכסלו – אפולו 8 משוגרת לירח
ב' בטבת – הטלוויזיה הישראלית החלה את שידוריה הסדירים
ה' בטבת – טרוריסטים יורים ומשליכים רימוני יד לעבר מטוס אל על בנמל התעופה של אתונה
ו' בטבת – אפולו 8, החללית הראשונה בתוכנית אפולו, שבה לכדור הארץ
ז' בטבת – כוח צה"ל פשט על נמל התעופה של ביירות והשמיד 14 מטוסים של חברות תעופה ערביות
י"ב בטבת – 2 הרוגים ועשרות פצועים במטח הקטיושות הראשון לעבר קריית שמונה
ח' באדר – עם פטירת ראש ממשלת ישראל, לוי אשכול, מתמנה יגאל אלון לראש הממשלה בפועל
י"ח באדר – מלחמת ההתשה: גמאל עבד אל נאצר מודיע על ביטול הפסקת האש בין ישראל ומצרים
כ"ז באדר – גולדה מאיר מתמנה לראש ממשלת ישראל, ומציגה את ממשלת ישראל הארבע עשרה בפני הכנסת
ה' באב – מלחמת ההתשה: פשיטה של צה"ל על האי גרין
ו' באב – נחיתת האדם הראשון על הירח במסגרת אפולו 11
ט"ו באב – היאחזות ראש צורים עלתה על הקרקע
נולדו

י"ט בתשרי – דודי לוי, זמר ישראלי
י"ז בחשון – זהבה בן, זמרת ישראלית
י"ז בחשון – אתי לוי, זמרת ישראלית
י"ז בחשון – עינת ארליך, מנחת טלוויזיה, שחקנית וזמרת ישראלית
כ"ד בחשון – חיים ולדר, סופר ילדים, נוער ומבוגרים חרדי־ישראלי, פובליציסט, מרצה ופעיל לרווחת הילד בחברה החרדית (נפטר ב-ה'תשפ"א)
י"א בכסלו – נתיב רובינזון, מנחה טלוויזיה ושדרן רדיו ישראלי
ט"ו בכסלו – יואב קיש, שר החינוך, טייס וחבר הכנסת ישראלי מטעם הליכוד
ז' בטבת – ליאור אשכנזי, שחקן, מדבב ומנחה ישראלי
י"ג בטבת – ראובן עטר, כדורגלן ומאמן כדורגל ישראלי
י"ז בטבת – איל קיציס, שחקן ומנחה ישראלי
י"ד בשבט – דנה אינטרנשיונל, זמרת ישראלית
י' באדר – סטס מיסז'ניקוב, חבר הכנסת מטעם ישראל ביתנו
כ"א באדר – אורי גוטליב, שחקן וקומיקאי ישראלי
ד' בתמוז – יובל סמו, שחקן וקומיקאי ישראלי
ז' בתמוז – יריב לוין, שר המשפטים, יושב ראש הכנסת וחבר הכנסת מטעם הליכוד
ז' בתמוז – אחינועם ניני, זמרת ישראלית
י"א בתמוז – יניב פולישוק, שחקן, תסריטאי ובדרן ישראלי
ט"ז בתמוז – שלום אסייג, שחקן וסטנדאפיסט ישראלי
כ"ה באב – יוסי מרשק, שחקן תיאטרון ישראלי
נפטרו

ט' בטבת – טריגווה לי, פוליטיקאי נורווגי, מזכ"ל האו"ם הנבחר הראשון (נולד ב-ה'תרנ"ו)
כ' בשבט – הרב עובדיה הדאיה
ח' באדר – לוי אשכול, ראש ממשלת ישראל השלישי (נולד ה'תרנ"ו)
ה' בניסן – אבא חושי, פוליטיקאי ישראלי
ט' בניסן – הרב אריה לוין, רב האסירים (נולד ה'תרמ"ה)
כ"ו בסיוון – ערי ז'בוטינסקי, עסקן ופעיל בתנועה הרוויזיוניסטית, בנם של יוענה וזאב ז'בוטינסקי (נולד בה'תרע"א)
י"ט בתמוז – רבי יונה שטנצל מייסד לימוד משנה יומית והלכה יומית
כ"ב באב – תאודור אדורנו, פילוסוף, סוציולוג ומוזיקולוג גרמני ממוצא יהודי (נולד ב-ה'תרס"ג)
ו' באלול – הרב יחזקאל סרנא, ראש ישיבת חברון
כ' באלול – רבי יוסף שלמה כהנמן, מייסד ישיבת פוניבז' (נולד ה'תרמ"ח)
פרסי ישראל

מקבלי פרס ישראל לשנת תשכ"ט הם:
הרב יוסף קאפח – מדעי היהדות
יהושע פראוור – מדעי הרוח
שניאור ליפסון – מדעי החיים
שמעון פינקל – תיאטרון
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
היסטוריה של עם ישראל
ה'תשכ"ז

אות מלחמת ששת הימים, שפרצה בכ"ו באייר ה'תשכ"ז - 5 ביוני 1967.
ה'תשכ"ז (5,727) ובקיצור תשכ"ז – היא שנה עברית  אשר החלה ביום א' בתשרי, אור ל-15 בספטמבר 1966, והסתיימה ביום כ"ט באלול, 4 באוקטובר 1967.
המולד של תשרי חל ביום חמישי, 10 שעות ו-177 חלקים. לפיכך זו שנה מסוג השג. היא מעוברת, ואורכה 385 ימים.
זו שנה ראשונה לשמיטה, ושנת 8 במחזור העיבור ה-302. תקופת ניסן שבשנה זו היא תחילת שנת 15 (סימנה טויזא) במחזור השמש ה-205.
שנה זו היא שנת 1,898 לחורבן הבית, ושנת 2,278 לשטרות.
מדינת ישראל חגגה ביום העצמאות ה'תשכ"ז 19 שנות עצמאות.
אירועים

כ"ה בחשוון - בוטל הממשל הצבאי על ערביי ישראל שהתקיים מאז קום המדינה
ל' בחשוון - צה"ל פושט על הכפר א-סמוע שמדרום לחברון בפעולת תגמול. לירדנים 18 הרוגים. מג"ד הצנחנים, סא"ל יואב שחם, הוא ההרוג היחיד של צה"ל בפעולה
כ"ז בכסלו - הסופר ש"י עגנון והמשוררת נלי זק"ש מקבלים את פרס נובל לספרות
ל' בשבט - מאושר התיקון ה-25 לחוקת ארצות הברית, המסדיר את העברת סמכויות הנשיא לסגנו
כ"ו באדר ב' - קרבות אוויר מתנהלים מעל רמת הגולן בין חיל האוויר הישראלי לחיל האוויר הסורי
ה' באייר - מתחילה תקופת ההמתנה, לקראת מלחמת ששת הימים, כאשר כוחות מצריים צולחים את תעלת סואץ ונכנסים למרחבי סיני
י"ב באייר - האו"ם נענה לדרישת נאצר לפינוי כוחותיו מסיני ורצועת עזה
י"ג באייר - נאצר סוגר את מצרי טיראן
י"ג באייר - הרמטכ"ל יצחק רבין מתמוטט בתקופת ההמתנה שלפני מלחמת ששת הימים וראש אג"ם עזר ויצמן ממלא בפועל את מקומו במשך יומיים
י"ח באייר - לוי אשכול נושא את "הנאום המגומגם"
כ' באייר - ירדן ומצרים חותמות על הסכם הגנה
כ"ב באייר - לוי אשכול מקים ממשלת ליכוד לאומי עם משה דיין כשר הביטחון
כ"ו באייר - תחילת מלחמת ששת הימים
כ"ז באייר - מלחמת ששת הימים: נערך הקרב על גבעת התחמושת
כ"ח באייר - מלחמת ששת הימים: הצנחנים כובשים את ירושלים העתיקה ומניפים את דגל ישראל על הר הבית - יום שחרור ירושלים במסגרת היום השלישי של מלחמת ששת הימים
כ"ט באייר - כיבוש העיר חברון במלחמת ששת הימים
כ"ט באייר - מלחמת ששת הימים: מטוסי חיל האוויר הישראלי מפציצים ספינת ביון של חיל הים האמריקאי במה שנודע כתקרית ליברטי
כ"ט באייר - מלחמת ששת הימים: צה"ל משתלט על שארם א-שייח' ועל קנטרה; המטכ"ל המצרי מוציא פקודת נסיגה כללית
א' בסיוון - מלחמת ששת הימים: תחילת הלחימה ברמת הגולן
ב' בסיוון - ישראל משלימה את כיבוש רמת הגולן, מסתיימת מלחמת ששת הימים
ז' בסיוון - אסון בית המכס העליון בו נהרגים 11 חיילים בהתפוצצות בונקר תחמושת
ט' בסיוון - עשרה ימים לאחר כיבושו, מוסר משה דיין את מפתחות הר הבית לאנשי הוואקף
י"ט בסיוון - הכנסת מקבלת תיקון לפקודת סדרי השלטון והמשפט המאפשר את החלת המשפט הישראלי על מזרח ירושלים
כ' בסיוון - מדינת ישראל מספחת את מזרח ירושלים
כ"ו באב - ועידת חרטום של מנהיגי מדינות ערב אחרי ניצחון ישראלי במלחמת ששת הימים.
כ"ב באלול - הקמת קיבוץ כפר עציון מחדש על מקומו מלפני מלחמת העצמאות.
נולדו

י"ט בתשרי - בנימין זאב כהנא, ראש ישיבת הרעיון היהודי, פעיל פוליטי ימני ישראלי, שהקים והנהיג את תנועת כהנא חי (נרצח ב-ה'תשס"א)
י"ט בתשרי - תומר שטיינהאור, כדורסלן ישראלי
י"ט בתשרי - גדי צדקה, מחזאי, מנהל, במאי תיאטרון ושחקן שומרוני-ישראלי, מייסד ומנכ"ל התיאטרון העברי
ו' בחשון - ששון חדד, קצין צה"ל בדרגת תת־אלוף
י"א בכסלו - מרב מיכאלי, שרת התחבורה וחברת הכנסת מטעם מפלגת העבודה
י"ב בכסלו - אורנה בנאי, שחקנית וקומיקאית ישראלית
י"ב בכסלו - רענן שקד, עורך, עיתונאי, תסריטאי וסופר ישראלי
כ"ה בכסלו - דובר קוסאשווילי, במאי קולנוע, תסריטאי ושחקן ישראלי
כ"ו בכסלו - גדעון סער, שר המשפטים וחבר הכנסת מטעם תקווה חדשה
י"ד בשבט - אילן ליבוביץ, חבר הכנסת מטעם שינוי
י"ב באדר א' - אבי גבאי, שר להגנת הסביבה וחבר הכנסת  מטעם מפלגת העבודה
ח' באדר ב' - אבי ניסנקורן, שר המשפטים מטעם מפלגת כחול לבן, כיהן בעברו כיושב ראש ההסתדרות החדשה
י"ז בניסן - אקי אבני, שחקן ומנחה טלוויזיה ישראלי
י"ז בניסן - שמחה ברבירו, שחקן ומדבב ישראלי
כ"א בניסן - יעל ארד, ג'ודוקא ישראלית
י"ח בסיון - עפר צפריר, תת-אלוף, קצין שריון ראשי
י"א בתמוז - יעל אבקסיס, שחקנית, דוגמנית ומנחת טלוויזיה ישראלית
ט"ו באב - מירי נבו, מנחת טלוויזיה ושדרנית ספורט ישראלית
ט"ו באב - אייל וייס, מפקד יחידת דובדבן (נהרג ב-ה'תשס"ב)
נפטרו

י"ד בחשוון - הרב פרופ' בנימין דה-פריס, חוקר תלמוד ומשפט עברי
י"ג בטבת - חוסיין אל-ח'אלידי, ראש עיריית ירושלים וחבר הוועד הערבי העליון
י"ז בשבט - בכור-שלום שטרית, חבר הכנסת מטעם מפא"י ושר המשטרה הראשון של ישראל
כ"א באב - בריאן אפשטיין, מנהלה של להקת החיפושיות התאבד (נולד ב-ה'תרצ"ד)
כ"ה באב - איליה ארנבורג, סופר יהודי-רוסי (נולד ב-ה'תרנ"א)
יעקב אביגדור, רב וסופר-פולני ניצול שואה ממחנה הריכוז בוכנוואלד, היה הרב הראשי ליהדות מקסיקו (נולד ב-ה'תרנ"ו)
פרסי ישראל

מקבלי  פרס ישראל לשנת תשכ"ז הם:
אברהם שלונסקי - ספרות יפה
עקיבא ארנסט סימון - חינוך
בנימין אקצין - מדעי המשפט
אריה ליאו אוליצקי - רפואה
מרסל ינקו - ציור
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
הגדולים: האישים שעיצבו את פני היהדות החרדית בישראל

| --- | --- |

 מידע כללי
 מאת:  בנימין בראון ונסים ליאון
 סוגה:  עיון
 הוצאה
 הוצאה בשפת המקור:  הוצאת מאגנס (האוניברסיטה העברית)  בשיתוף הוצאת מכון ון ליר
 תאריך הוצאה:  2017
 מספר עמודים:  958
 קישורים חיצוניים
 מסת"ב:  מסת"ב 9789654939157
 הספרייה הלאומית:  990040514790205171
הגדולים: אישים שעיצבו את פני היהדות החרדית בישראל הוא קובץ מאמרים בעריכת בנימין בראון ונסים ליאון העוסק בגדולי הדור שעיצבו את פני היהדות החרדית. החלק המרכזי בספר עוסק ב'גדולי הדור' שפעלו בארץ ישראל, אך חלקים בספר עוסקים ב'גדולי הדור' באירופה ובארצות הברית.
הספר יצא לאור בעברית בשנת 2017, בהוצאת מאגנס (האוניברסיטה העברית) בשיתוף הוצאת מכון ון ליר והוקדש לפרופסור מנחם פרידמן.
הספר

הספר פותח במבוא מאת העורכים, העומד על פועלו של מנחם פרידמן במחקר החברה החרדית בכלל ותופעת ה"גדולים" בפרט, וכן על הגישה הנקוטה במאמרי הספר. גוף הספר מורכב משישה חלקים:
החלק הראשון עוסק במושג גדולי הדור בתפיסה החרדית.
החלק השני עוסק ב'גדולי הדור' החל מהחתם סופר, שנחשב בעיני רבים למייסד ה"חרדיות", דרך החפץ חיים, רבי חיים עוזר גרודז'נסקי ורבי אלחנן וסרמן ועד ה"אמרי אמת" והאדמו"ר ממונקאטש.
החלק השלישי עוסק ב'גדולי הדור' של היישוב הישן; המהרי"ל דיסקין ר' יוסף חיים זוננפלד ורבי יוסף צבי דושינסקי.
החלק הרביעי עוסק ב'גדולי הדור' בארצות הברית במאה ה-20; הרבי מסאטמר, ר' אהרן קוטלר, רבי משה פיינשטיין והרבי מלובביץ'.
החלק החמישי והמרכזי בספר עוסק ב'גדולי הדור' במאה ה-20 בישראל; החזון איש, ר' אהרן מבלז, רבי יצחק זאב הלוי סולובייצ'יק, הרב מפוניבז', הרב אליהו דסלר, הבית ישראל, הרב שך, הסטייפלער, השפע חיים, הרב שלמה זלמן אוירבך, הרב שלמה וולבה, הרב בן-ציון אבא-שאול, הרב אלישיב והרב עובדיה.
החלק האחרון מהווה מעין נספח, העוסק במחקרו של מנחם פרידמן, הסוציולוגיה החרדית ובהשפעת 'גדול הדור' עליה.
ראו גם

עשייתו של גדול
הערות שוליים

↑  כותרת המשנה של הספר היא: "קובץ מאמרים לכבוד פרופ' מנחם פרידמן ובהשראתו"
המצור על ברצלונה (1697)

המצור על ברצלונה של 1697 נוהל בהצלחה במהלך מלחמת תשע השנים על ידי צרפת. לואי ז'וזף דה בורבון, הדוכס מוונדום, שפיקד על כ-32,000 חיילים (מחוזקים בחיילים מהחזית האיטלקית כאשר הסתיימה שם המלחמה), אילץ את חיל המצב, בפיקודו של גאורג, נסיך הסן-דרמשטדט (אנ'), להיכנע ב-10 באוגוסט. אף על פי כן, הייתה זו מלחמה קשה: לפי ג'ון לין, האבדות הצרפתיות הסתכמו בסביבות 9,000 איש, בעוד שהאבידות בצד הספרדי היו 12,000 הרוגים, פצועים או נעדרים, אם כי אנטוניו אספינו לופז קבע את נתון האבדות לספרדים ב-4,500 הרוגים ו-800 פצועים, והאבידות לצרפתים ב-15,000, כולל 52 מהנדסים.
לקריאה נוספת

Childs, John. The Nine Years' War and the British Army. Manchester University Press, 1991. ISBN 0719034612
Espino López, Antonio. El frente catalán en la Guerra de los Nueve Años, 1689-1697 . Universitat Autònoma de Barcelona. Departament d'Història Moderna i Contemporània, 1994. ISBN 9788469202272
Lynn, John A. The Wars of Louis XIV: 1667–1714. Longman, 1999. ISBN 0582056292
הערות שוליים

↑  צ'ילדס קובע 25,000 חיילים צרפתים.
↑  Lynn, p. 261.
↑  Espino López, p. 811
ערך זה הוא קצרמרבנושא מצורים. אתם מוזמנים לתרום לוויקיפדיה ו.
הגדודים העבריים בארץ ישראל

ערך זה עוסק באוגדן גלויות של יעקב בן דב. אם התכוונתם לגדודי חיילים יהודים במלחמת העולם ה-1, ראו .
| --- | --- |

שער האוגדן
 מידע כללי
 איורים:  זאב רבן
 צילומים:  יעקב בן דב
 הוצאה
 הוצאה:  הוצאת י. בן דוב, ירושלים
 תאריך הוצאה:  1919-1918
"הגדודים העבריים בארץ ישראל" הוא אוגדן גלויות המציגות תצלומים של הגדודים העבריים שיצר יעקב בן דב.
תיאור

אוגדן התצלומים שהוציא יעקב בן דב, בגובה של 9 ס"מ, וברוחב של 15.5 ס"מ, מכיל 20 תצלומים המציגים חיילים בגדודים העבריים. התצלומים הודפסו כגלויות בטכניקה של הדפס אבן, כנראה בסדנה של בצלאל, בית מדרש לאמנות ולמלאכות-אמנות.
הקשר שבין בית-הספר לגדודים העבריים נבע הן מהתגייסותו של היישוב העברי לתמיכה במאמץ המלחמתי הבריטי במלחמת העולם הראשונה, והן מן העובדה כי רבים מתלמידיו התגייסו לגדודים. בתוך בית הספר התבטא הדבר ביצירת מזכרות מכיבוש ירושלים, כגון "תרמיל פגז מעוטר במזכרת מכיבוש ירושלים", וכן מדליות לחיילים, בהזמנתו של זאב ז'בוטינסקי. אלו הוצגו לאחר המלחמה בבית הנכות בצלאל. אוגדן נוסף של בן דב שיצא באותה תקופה הוקדש לשחרור ארץ ישראל ונקרא "זיכרון לשחרור ירושלים". עטיפתו שלבה בין תצלום של אלנבי וחיילי הגדודים לתצלום פסלו של בוריס שץ "מתתיהו החשמונאי". בנוסף לאוגדן ידוע גם מתווה שהזמין בן דוב לגלויה מאוירת של הגדודים העבריים, בעיצובו של מאיר גור אריה, המכילה דימוי של חייל, אל מול חרש מתכת, ונמצא באוסף מוזיאון ישראל.
עטיפת האגדן עוצבה על ידי זאב רבן והיא מציגה את דמותה של "בת ציון", המתוארת בדמות אשה צעירה, הלובשת שמלה בסגנון מזרחי-אורייטאליסטי. בידה האחת היא אוחזת מגן ועליו סמלי 12 השבטים. בידה השנייה דגל ועליו מגן דוד, הדומה לדגל ישראל, וטקסט המהווה את שם האוגדן בעברית - "הגדודים העבריים בארץ ישראל" ובאנגלית - "Jewish Battalions in Palestine". לרגליה מתואר אריה שואג, שלגופו שרידי שלשלאות מנותצות ומסמל את "יהודה המשתחררת". ברקע התיאור מופיע פוטומונטז' של מסדר מן התצלום "חיילים בסביבות חיפה", ותצלום של אדמונד אלנבי.
תצלומי הגדודים מתמקדים, על פי רוב, בתיאורים קבוצתיים של חיילים בטבע. לצידם עצי זית, אוהלים ומערומי נשק. על פי גיא רז, התצלומים מבטאים את שילוב בין הזהות היהודית לזהות הצבאית הכלילית באמצעות תיאורים כגון תצלום חיילים בסדר פסח בירושלים או תצלום של חייל יהודי בבית הקברות הצבאי הבריטי בהר הצופים.
רשימת התצלומים

פרק זה לוקה בחסר. אנא תרמו לוויקיפדיה ו.
חיילים בסביבות חיפה
קבוצת חיילים על חוף הים ביפו
מחנה הגדודים העבריים ברפיח
מסדר חילופי משמרות באל עריש
אוהלים במחנה הגדוד הארצי ישראלי
המחנה R.F.‏ 39 על יד ירושלם
קריאת התורה במחנה במדבר רפה
קבוצת חיילים באל עריש
חיל בעבודה החקלאות במקווה-ישראל.
הערות שוליים

↑  ראו: שילה-כהן, נורית (עורכת), "בצלאל" של שץ, 1903-1929, מוזיאון ישראל, ירושלים, תשמ"ג, עמ' 94-92
↑  ראו: שילה-כהן, נורית (עורכת), "בצלאל" של שץ, 1903-1929, מוזיאון ישראל, ירושלים, תשמ"ג, עמ' 92
↑  ראו: עפרת, גדעון, "הצהרת בלפור והאמנות הארצישראלית", באתר המחסן של גדעון עפרת, 5 בנובמבר 2012
↑  ראו: רז, גיא, "גדודים עבריים, צלמים עבריים", בתוך תיאוריה וביקורת 49, 2017
↑  במקור "עבודה החקלאות" ולא "עבודת החקלאות"
↑  התמונה למכירה, באתר Bidspirit
| הגדודים העבריים |
| --- | --- | --- |
| אישים | ג'ון הנרי פטרסון • זאב ז'בוטינסקי • יוסף טרומפלדור | דגל הראשון ליהודה |
| יחידות | גדוד נהגי הפרדות • רגימנט הפוסיליירים המלכותי | דגל הראשון ליהודה |
| אתרים | בית הגדודים • חניון הגדודים העבריים | דגל הראשון ליהודה |
| מסמכים | מגילת הגדוד • הגדודים העבריים בארץ ישראל | דגל הראשון ליהודה |
המשולש האדום

גבולות המשולש האדום
המשולש האדום הוא שטח ימי בצורת משולש השוכן באוקיינוס השקט מול חופי צפון קליפורניה, והוא אזור מועד ביותר לתקיפות כרישים.